Սլիմ Աարոնս

Ալեն Ջորջ «Սլիմ» Աարոնս (հոկտեմբերի 29, 1916(1916-10-29), Նյու Յորք շրջան, Նյու Յորք, Նյու Յորք, ԱՄՆ - մայիսի 30, 2006(2006-05-30)[…], Վեստչեստեր շրջան, Նյու Յորք, ԱՄՆ), ամերիկացի լուսանկարիչ, հայտնի է բարձր հասարակության «գեղեցիկ կյանքի», կինոաստղերի և այլ հայտնի մարդկանց լուսանկարներով։


== Կենսագրություն ==
Սլիմ Աարոնսը ծնվել է Նյու Յորքում 1916 թվականին։ 18 տարեկանում սկսել է ծառայությունն ԱՄՆ զինված ուժերում, լուսանկարել է Վեստ Փոյնթ ռազմական ակադեմիայի համար և հետո որպես ռազական լուսանկարիչ մասնակցել է Երկրորդ համաշխարհային պատերազմին (պարգևատրվել է «Ծիրանագույն սիրտ» մեդալով)։ Նրա սև-սպիտակ լուսանկարներն արտացոլում են պատերազմի և հետպատերազմյա ավերածությունների սարսափները։ Հետագայում, երբ նրան խնդրում են ստեղծել լուսանկարների շարք՝ նվիրված Կորեայում ամերիկյան դեսանտի իջեցմանը, Աարոնսը հայտարարել է, թե պատերազմի ժամանակ ինքը հասկացել է, որ միակ լողափը, որտեղ նա պատրաստ է իջնել, դա այնտեղ է, որտեղ արևայրուք են ընդունում գեղեցիկ աղջիկներ։

Զորացրվելուց հետո Սլիմ Աարոնսը տեղափոխվել է Կալիֆորնիա և սկսել է լուսանկարել հայտնի մարդկանց։ Այստեղ 1957 թվականին նա արել է իր ամենահայտնի լուսանկարներից մեկը՝ «Հոլիվուդի արքաները» (անգլ.՝ Kings of Hollywood), որտեղ գեղեցիկ հագնված դերասաններ Քլարկ Գեյբլը, Վան Հեֆլին, Գերի Կուպեր և Ջեյմս Ստյուարտը հանգստանում են Romanoff’s ռեստորանում տեղի ունեցած խնջույքում։ Աարոնի աշխատանքները հրատարակվել են Life, Town & Country և Holiday ամսագրերում։

Հոլիվուդի հայտնի մարդկանցից մի քամիսը դարձել են նրա ընկերները։ Ռեժիսոր Ալֆրեդ Հիչքոքի՝ 1954 թվականի «Պատուհան դեպի բակ» ֆիլմի գլխավոր հերոսը լուսանկարիչ է, որն ապրում է մի բնակարանում, որի ինտերիերը կրկնում էր Աարոնսի բնանկարի ներքին հարդարանքը։

Սլիմ Աարոնսը չի օգտվել ոճաբանների կամ գրիմարարների ծառայություններից։ Նրա ստեղծագործական սկզբունքն էր՝ «լուսանկարել գրավիչ մարդկանց, որ անում են գրավիչ գործողություններ գրավիչ վայրերում»։ Այս մոտեցման բնորոշ օրինակն է 1970 թվականին ստեղծված «Բամբասանք լողավազանի մոտ» (անգլ.՝ Poolside Gossip) լուսանկերը, որում պատկերված են ջրավազանի մոտ նստած երկու բարձրաշխարհիկ կանայք ճարտարապետ Ռիչարդ Նոյտրայի հեղինակած տան մոտ։ Հարցազրույցում Աարոնն ասել է.

— The Independent, 2002

«Գլամուրային» կերպարների շարքում, որոնց լուսանկարել է Սլիմ Աարոնսը, խիստ տարբերվում է գանգստեր «Lucky» («Բախտավոր») մականունով Չարլզ Լուչանոն՝ իտալաամերիկյան կազմակերպված հանցագործության ղեկավարներից մեկը։ Աարոնսը հետևել է նրան ամենուր, այդ թվում նաև Իտալիայում, և ստեղծել է «կնքահոր» բազմաթիվ լուսանկարներ։
Սլիմ Աարոնսը մահացել է 2006 թվականին  Մոնտրոզում (Նյու Յորք) և թաղված է Քեմբրիջ (Մասաչուսեթս)։
1997 թվականին Մարկ Գետտին՝ Getty Images-ի հիմնադիրներից մեկը, գնել է լուսանկարչի ամբողջ արխիվը։ Ռեժիսոր Ֆրից Միտչելն ստեղծել է Slim Aarons: The High Life (2017) փաստագրական ֆիլմը


== Գրականություն ==
Aarons Slim (1974)։ A Wonderful Time: An Intimate Portrait of the Good Life։ Harper and Row։ ISBN 978-0060100162 
Aarons Slim (2003)։ Once Upon A Time։ Harry N. Abrams։ ISBN 978-0810946033 
Aarons Slim, Sweet Christopher (2005)։ A Place in the Sun։ Harry N. Abrams։ ISBN 978-0810959354 
Aarons Slim (2007)։ Poolside With Slim Aarons։ Harry N. Abrams։ ISBN 978-0810994072 
Aarons Slim, Sweet Christopher (2012)։ La Dolce Vita։ Harry N. Abrams։ ISBN 978-1419700606 
Aarons Slim (2016)։ Women։ Harry N. Abrams։ ISBN 978-1419722424 


== Ծանոթագրություններ ==


== Արտաքին հղումներ ==
Սլիմ Աարոնսը Getty Images կայքում
Սլիմ Աարոնսը Getty Images Gallery կայքում
Սլիմ Աարոնսը International Fine Arts Consortium կայքում
Սլիմ Աարոնսը Staley-Wise Gallery կայքում
Սլիմ Աարոնսը Artnet կայքում
A Wonderful Time with Սլիմ Աարոնսը Archived 2013-05-08 at the Wayback Machine. — New York Social Diary